da en da nl ca da da da es da da da da nn da da sv da da da da da nb sv en da da da en nb en en da da da fr da da da da da da de da da da da da da da it da da da da da nl da en da da es nl da
Erhvervslivet vil have flere internationale studerende | DI - Dansk Industri
19.8.2022 07:18:08 CEST | DI - Dansk Industri
Landets to største erhvervsorganisationer, DI og Dansk Erhverv, går nu sammen om et nyt udspil, som skal tiltrække og fastholde flere udenlandske studerende i Danmark. Udspillet vil i løbet af bare ti år øge arbejdsudbuddet med 4.000 personer på fuld tid og give en samfundsgevinst på knap 400 mio. kroner årligt.
Baggrund for udspillet er, at Danmark mangler højtuddannede medarbejdere inden for en hel række fag og brancher. F.eks. er der meget stor mangel på specialister inden for it-området og det tekniske område. Med mindre årgange fra 2030, er det forventeligt, at områder med høj beskæftigelse i dag uden deciderede tegn på flaskehalse, også vil blive præget af en stor mangel.
- Vi er i knivskarp konkurrence med resten af verden om unge med netop disse kompetencer. Virksomhederne har brug for dem. Vi mangler dem allerede nu, og derfor er det så vigtigt, at vi gør noget ekstra for at sikre, at vi kan tiltrække dem. Hvis vi bare sidder med hænderne i skødet, så får andre lande gavn af talenterne. Det er skidt for dansk erhvervsliv, og hvad der er skidt for dansk erhvervsliv, er skidt for Danmark, siger Mads Eriksen Storm, uddannelses- og forskningspolitisk chef i Dansk Erhverv.
Udspillet fra Dansk Erhverv og DI medfører, at der oprettes 1000 nye studiepladser om året på universiteternes kandidat- og erhvervskandidatuddannelser til internationale studerende, der enten har indgået en aftale med en virksomhed om studierelevant studiejob eller projektorienteret forløb, enten forud for studiestart eller under uddannelsesforløbet.
Ifølge de to organisationer vil udspillet blive en kæmpe gevinst for det danske samfund, hvis der er politisk vilje til at gennemføre det.
- Vi har stærke og innovative virksomheder også efter internationale standarder f.eks. inden for life science, fødevarer og grøn omstilling. De bidrager med kolossal meget til vores samfund, og derfor vil det være til gavn for os alle sammen, hvis de får bedre adgang til internationale studerende, som de har hårdt brug for. De vil bidrage positivt fra dag et. Danske virksomheder er klar til at tage de udenlandske studerende ind. Nu mangler vi bare, at Folketinget giver grønt lys, siger Mikkel Haarder, underdirektør i DI.
Ordningen har til hensigt at give danske virksomheder forbedrede muligheder for at rekruttere internationale studerende fra fagområder, som er relevante for virksomheden.
Ordningen omfatter 1.000 studiepladser om året, hvor der er indgået en aftale med en virksomhed om studierelevant studiejob eller projektorienteret forløb, enten forud for studiestart eller under uddannelsesforløbet.
Der er forudsat, at der optages 500 studerende om året pa erhvervskandidatuddannelser og 500 studerende om året pa kandidatuddannelser.
Der er forudsat en fastholdelsesgrad (beskæftigelsesgrad), som svarer til det nuværende for det tekniske hovedområde i andet år efter dimission.
Hvis ordningen indføres i 2023, vil der i 2032 være et øget arbejdsudbud på 4.176 personer og et samlet overskud for staten på 381 mio. kr.
Den samlede økonomiske gevinst over alle ti år vil være 1,4 mia. kr.
Yderligere oplysninger fås hos presserådgiver i DI Bo Hjuler, tlf. 2328 4912, e-mail boh@di.dk, eller pressechef i Dansk Erhverv Lars Ohlsen, tlf. 41870818, e-mail lao@danskerhverv.dk
Underdirektør for kompetence og viden i DI, Mikkel Haarder. Foto: Sif Meincke
Læs hele udspillet om internationale studerende her
Information om DI - Dansk Industri
DI - Dansk Industri
H. C. Andersens Boulevard 18
Vi arbejder for et åbent og velstående samfund i vækst og balance. Med det udgangspunkt skal Danmark være verdens mest attraktive land for virksomheder at arbejde i og ud fra. Når virksomheder i Danmark vinder, vinder hele Danmark.
DI hjælper hver dag virksomheder i Danmark med at vinde. Vi hjælper på udenlandske markeder, ved politiske forbedringer og med service og kompetencer, der øger konkurrenceevnen i hver enkelt medlemsvirksomhed.
Følg pressemeddelelser fra DI - Dansk Industri
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DI - Dansk Industri
DI om valgkampen: Massive udfordringer kalder på konkrete svar5.10.2022 13:05:57 CEST | Pressemeddelelse
Valgkampen skal handle om substans og reelle løsninger på fremtidens massive udfordringer, lyder det fra Dansk Industri, som efterlyser større reformambitioner for den kommende valgperiode
DI’s nye EU-chef skal sætte dansk erhvervsliv på dagsordenen i EU5.10.2022 06:00:00 CEST | Pressemeddelelse
Rikke Wetendorff Nørgaard bliver DI’s nye europapolitiske chef. Hun skal sikre dansk erhvervsliv en endnu tydeligere stemme i EU og indflydelse på de vigtige politiske dagsordner, der har betydning for tusindvis af danske virksomheder og arbejdspladser.
DI om 2030-plan: Uambitiøst at reservere hele råderummet til en større offentlig sektor30.9.2022 09:04:08 CEST | Pressemeddelelse
Regeringens 2030-plan vil reservere det sparsomme råderum på at udvide den offentlige sektor, og selvom regeringen også tager skridt i retning af at udvide råderummet og beskæftigelsen, er det slet ikke nok, lyder det fra Dansk Industri
Kamstrup scorer DI Prisen 202227.9.2022 18:26:02 CEST | Pressemeddelelse
På DIs Topmøde i Royal Arena i København blev DI Prisen i eftermiddag overrakt af H.K.H. Kronprinsessen til Kamstrup A/S. Skanderborg-virksomheden vinder på en unik overvågningsløsning til vandledninger i jorden, der sparer energi og vand.
DI: Her er vejen til 100 pct. grøn energi i 203027.9.2022 14:15:00 CEST | Pressemeddelelse
Danmark og resten af verden oplever den værste energikrise i nyere tid. Løsningen findes i den grønne omstilling, og derfor kommer DI med 26 initiativer til, hvordan vi kan bruge vores energi mere effektivt, løsrive os fra naturgas allerede i 2027 og få 100 pct. grøn energi i 2030.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022